
DIRECŢIA DEZVOLTARE
Serviciul Dezvoltare Locală şi Integrare Europeană
SC2009 – 
REFERAT
privind aprobarea Actului Adiţional nr.1 la Actul Constitutiv şi Statutul Asociaţiei Automotivest şi a plăţii cotizaţiei la această Asociaţie de către Municipiul Timişoara, în calitate de membru fondator

La începutul anului 2007, Agenţia de Dezvoltare Regională Vest a avut iniţiativa creării unei structuri de decizie şi direcţionare a primului „cluster” înfiinţat în regiunea de vest a ţării, respectiv a Asociaţiei Automotivest. Asociaţia se află sub coordonarea Agenţiei de Dezvoltare Regională Vest şi are ca obiectiv principal crearea, cu sprijinul firmei Co-Makers din Olanda, a unei platforme regionale de furnizori în industria Automotive din regiune. 

Municipiul  Timişoara a aderat la această Asociaţie, fapt consacrat prin Hotărârea Consiliului Local al Municipiului Timişoara nr. 319/31.07.2007 privind aprobarea participării Municipiului Timişoara la Asociaţia Automotivest în calitatea de membru fondator şi alocarea sumei de 50 RON din bugetul local pentru contribuţia la capitalul social al Asociaţiei Automotivest. Prin această HCL s-au aprobat documentele constitutive ale asociaţiei, respectiv Actul constitutiv şi Statutul Asociaţiei Automotivest. Alături de Municipiul Timişoara fac parte din asociaţie următorii: Agenţia pentru Dezvoltare Regională, Universitatea Aurel Vlaicu Arad, Universitatea Politehnică Timişoara, Primăria Arad, Camera de Comerţ, Industrie şi Agricultură Arad, Camera de Comerţ, Industrie şi Agricultură Timişoara, SC Inteliform SRL, SC Interpart Production SRL şi SC Neferprod SRL. Dintre aceştia, ultima societate a solicitat retragerea din Asociaţie începând cu anul 2009.
Având în vedere faptul că în actele constitutive ale Asociaţiei Automotivest a fost trecută Primăria Timişoara în loc de Municipiul Timişoara, precum şi Primăria Arad în loc de Municipiul Arad, se impune operarea acestor modificări. De asemenea, s-a hotărât schimbarea d-nei Adriana Deaconu, în calitate de reprezentant al Municipiului, cu domnul Gheorghe Ciuhandu, Primarul Municipiului Timişoara. Domnul Gheorghe Ciuhandu va reprezenta Municipiul Timişoara în cadrul Asociaţiei Automotivest.

Toate aceste modificări sunt cuprinse într-un model de Act Adiţional, pe care îl ataşăm ca Anexa prezentului referat şi îl supunem spre aprobare.
În acest context, s-a impus revocarea mandatului de reprezentare în Asociaţia Automotivest înregistrat cu nr. SC2007-15897/11.07.2007, acordat d-nei Adriana Deaconu, care în prezent ocupă funcţia de Şef Serviciul Proiecte cu Finanţare Internaţională (serviciu care în momentul mandatării exista ca Biroul Programe Europene).Ataşăm prezentului referat Revocarea mandatului de reprezentare în Asociaţia Automotivest nr. SC2007-15897/11.07.2007, înregistrat cu nr. SC2009 – 9828/11.05.2009.
Totodată, întrucât Municipiul Timişoara nu a plătit cotizaţia aferentă anului 2008, respectiv a echivalentului în lei a sumei de 750 euro, sumă care rezultă din Hotărârea Adunării Generale a Asociaţiei Automotivest nr. 1/07.11.2008 privind aprobarea cotizaţiei anuale a Asociaţiei Automotivest începând cu anul 2008,  se impune plata acesteia. De asemenea, este necesar a se plăti cotizaţia aferentă anului 2009, respectiv a echivalentului în lei a sumei de 3.750 euro, sumă care rezultă din Hotărârea Adunării Generale a Asociaţiei Automotivest nr. 4/06.03.2009 privind aprobarea tranşelor de plată a cotizaţiilor membrilor fondatori şi a cotizaţiei noilor membrii ai Asociaţiei Automotivest pentru anul 2009.
De asemenea, având în vedere Adresa cu nr. 71/17.03.2009 de la Asociaţia Automotivest, este necesară recuperarea cheltuielilor efectuate pentru înfiinţarea Asociaţiei, partea ce revine Municipiului Timişoara din aceste cheltuieli fiind suma de 103,55 RON, aşa cum rezultă din adresa menţionată mai sus.
Având în vedere cele menţionate mai sus,
PROPUNEM

comisiilor din cadrul Consiliului Local al Municipiului Timişoara:
- aprobarea Actului Adiţional nr.1 la Actul Constitutiv şi Statutul Asociaţiei Automotivest, documente aprobate prin Hotărârea Consiliului Local al Municipiului Timişoara nr. 319/31.07.2007. Modelul Actului adiţional este prevăzut în Anexa la prezentul referat.
- desemnarea domnului Gheorghe Ciuhandu, în calitate de Primar al Municipiului Timişoara, să reprezinte Municipiul Timişoara în cadrul Asociaţiei Automotivest şi să semneze Actul Adiţional prevăzut mai sus, precum şi orice alte documente legate de Asociaţie.
- aprobarea plăţii din bugetul local de către Municipiul Timişoara, în calitate de membru fondator al Asociaţiei Automotivest, a sumei de 103,55 Ron, reprezentând cota-parte ce revine Municipiului Timişoara din cheltuielile efectuate pentru înfiinţarea Asociaţiei Automotivest;
- aprobarea plăţii din bugetul local de către Municipiul Timişoara, în calitate de membru fondator al Asociaţiei Automotivest, a echivalentului în lei a sumei de 750 euro, calculat la cursul de la data plăţii, reprezentând cotizaţia Municipiului Timişoara pentru anul 2008 la această Asociaţie.
- aprobarea plăţii din bugetul local de către Municipiul Timişoara, în calitate de membru fondator al Asociaţiei Automotivest, a echivalentului în lei a sumei de 3.750 euro, calculat la cursul de la data plăţii, reprezentând cotizaţia Municipiului Timişoara pentru anul 2009 la această Asociaţie.

